**Te-am aşteptat…**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am aşteptat

cu privirea prinsă-n începuturi

şi-o cupă cu vin roşu uitat între cuvinte.

la cumpăna dintre a fi şi a nu fi,

înfloreau umbrele iubirii

cu aripi tot mai străvezii.

Te-am aşteptat

cu ramuri înclinate spre apus

şi o ultimă floare de toamnă.

în ispita unui anotimp prea copt,

frunze prea devreme furate

mai sperau încă.

Te-am aşteptat

cu faţa întoarsă spre ţărmul tăcerii

şi-un gând răzvrătit în drum spre neunde.

oare va putea rodi

înainte să cadă

între iluzie şi sunt?